text: 58-årig påkørt i Vejle
  09 maj 2012 kl. 07.16
  I nat kom en 58-årig kvinde fra Vejle slemt til skade, da hun blev påkørt ved en fodgængerovergang i Vejle.
  Omkring klokken halv et i nat svingede en personbil til venstre i krydset ved Fiskergade og dæmningen i Vejle. 
  Den 21-årige kvinde fra Jelling, der sad bag rattet, havde dog overset den 58-årige fodgænger, som var ved at krydse vejen. Det oplyser vicepolitiinspektør Carsten Thostrup fra lokalpolitiet i Vejen til TV SYD.
  Ulykken resulterede i, at den 58-årige kvinde fik lukket benbrud og brækkede kravebenet. Efter ulykken blev hun indlagt på sygehuset.
  